দেশ ছাড়লেন বাংলাদেশের প্রাক্তন রাষ্ট্রপতি, কিন্তু কেন, কী এমন ঘটল?

ওয়েব ডেস্ক: ভারত-পাকিস্তান সরগরম পরিস্থিতির (India Pakistan Tension) মাঝেই দেশ ছাড়লেন বাংলাদেশের প্রাক্তন রাষ্ট্রপতি (Ex President Of Bangladesh)। হাসিনা (Sheikh Hasina) সরকারের আমলে দু’বার রাষ্ট্রপতির দায়িত্ব পালন করেছেন আব্দুল হামিদ (Abdul Hameed)। তবে আওয়ামি লিগ (Awami League) সরকারের পতনের পর অনেকেই বাংলাদেশ ত্যাগ করেন। কিন্তু আব্দুল হামিদ বাংলাদেশেই থেকে গিয়েছিলেন। তারপর থেকে কেটে গিয়েছে ন’মাস। অবশেষে দেশের বাইরে পা রাখলেন তিনি।

জানা গিয়েছে, বুধবার ভোর রাতের একটি ফ্লাইটে তিনি বাংলাদেশ থেকে থাইল্যান্ডে গিয়েছেন। ঢাকার শাহজালাল আন্তর্জাতিক বিমানবন্দর থেকে তিনি ভিনদেশে পাড়ি দিয়েছেন বলে খবর। ওই দিন ভোর ৩টে ৫ মিনিটের যে ৩৪০ নম্বর ফ্লাইট ব্যাংককের উদ্দেশে রওনা দেয়, সেই ফ্লাইটে চড়েই দেশ ছাড়েন প্রাক্তন রাষ্ট্রপতি আব্দুল হামিদ।

আরও পড়ুন: ২ দিনের সংঘাতেই ‘ভিখারি দশা’! টাকার জন্য হাত পাতছে পাকিস্তান

কিন্তু কেন বাংলাদেশ ছাড়লেন তিনি? এই প্রশ্নকে ঘিরে একাধিক জল্পনা শোনা যাচ্ছে। যদিও আব্দুল হামিদের পরিবার সূত্রে জানা গিয়েছে, শ্যালক ডা: নওশাদ খান এবং ছোট ছেলে রিয়াদ আহমেদকে সঙ্গে নিয়ে চিকিৎসার জন্য তিনি থাইল্যান্ডে গিয়েছেন। চিকিৎসকদের পরামর্শেই তিনি এই পদক্ষেপ নিয়েছেন বলে দাবি করছেন হামিদের পরিবার। কিন্তু ভারত পাকিস্তান সংঘাত পরিস্থিতির মাঝেই আওয়ামি লিগ সরকারের রাষ্ট্রপতির এভাবে দেশত্যাগকে সোজা নজরে দেখছেন না অনেকেই।

প্রসঙ্গত, ২০১৩ সালের ২৪ এপ্রিল শেখ হাসিনা প্রধানমন্ত্রী থাকাকালীন বাংলাদেশের ২০তম রাষ্ট্রপতি হিসেবে শপথ নিয়েছিলেন আব্দুল হামিদ। তাঁর এই মেয়াদ শেষ হওয়ার পর হাসিনার আমলেই ২০১৮ সালে দ্বিতীয়বার ২১ তম রাষ্ট্রপতি হিসেবে শপথ গ্রহণ করেন তিনি। এই মেয়াদ শেষে ২০২৩ সালে রাষ্ট্রপতি হিসেবে শপথ নেন মহম্মদ সাহাবুদ্দিন।